ປະຊາຄົມນາໆຊາດ ແນເປົ້າໝາຍໃສ່ ພວກສະໜັບສະໜຸນ ກຸ່ມລັດ ອິສລາມ
ທ່ານ​ນາງ Power ​ຊຶ່ງ​ເປັນປະທານ ​ສະພາຄວາມໝັ້ນຄົງ ​​ກ່າວ​ຕໍ່​ພວກ​ນັກ​ຂ່າວ​​ວ່າ ມາດ​ຕະການທີ່​ວ່າ​ນີ້ ຖ້າ​ມັນ​ໄດ້​ຮັບ​ຜ່ານ​ແລ້ວ ຈະ​ກາຍເປັນ​ກົດໝາຍ​ນາໆ​ຊາດ​ ສະບັບໃໝ່.
ສະພາຄວາມໝັ້ນຄົງອົງການສະຫະປະຊາຊາດ ຄາດວ່າ ຈະຮັບ ເອົາມາດຕະການໃໝ່ ໃນວັນພະຫັດມື້ນີ້ ເພື່ອຍຸຕິການຫຼັ່ງໄຫຼ ຂອງເງິນສະໜັບສະໜຸນກຸ່ມກໍ່ການຮ້າຍ ທີ່ສົ່ງໄປໃຫ້ກຸ່ມ ທີ່ສະຖາ ປະນາຕົນວ່າ ກຸ່ມລັດອິສລາມ ຫຼື IS ນີ້ເປັນຄັ້ງທຳອິດ ທີ່ບັນດາລັດຖະມົນຕີການເງິນຂອງ 15 ປະເທດ ສະມາຊິກສະພາຄວາມໝັ້ນຄົງອົງການສະຫະປະຊາຊາດຈະພົບປະກັນ ເພື່ອຮັບຜ່ານມາດຕະການທີ່ວ່ານີ້ ເອກ ກະສານດັ່ງກ່າວແມ່ນມີເປົ້າໝາຍ ໃນການຂະຫຍາຍແລະເສີມຄວາມເຂັ້ມແຂງໃຫ້ແກ່ຂອບການລົງໂທດ ທີ່ມີຢູ່ໃນປະຈຸບັນຕໍ່ກຸ່ມກໍ່ການຮ້າຍ al-Qaida ເພື່ອເພັ່ງເລັງໃສ່ກຸ່ມລັດອິສລາມ ເອກອັກຄະລັດຖະທູດສະຫະລັດ ປະຈຳອົງການສະຫະປະຊາຊາດ ທ່ານນາງ Samantha Power ຜູ້ຊຶ່ງເປັນປະທານສະພາດັ່ງກ່າວ ໄດ້ກ່າວຕໍ່ພວກນັກຂ່າວໃນວັນພຸດວານນີ້ວ່າ ທ່ານນາງຍັງໄດ້ກ່າວອີກວ່າ ຮ່າງຍັດຕິຂອງມາດຕະການທີ່ວ່ານີ້ ຈະບັງຄັບໃຫ້ບັນດາປະເທດທັງຫຼາຍ ເພີ້ມການດຳເນີນຄວາມພະຍາຍາມາຂອງພວກເຂົາເຈົ້າ ເພື່ອຕັດການໃຫ້ຄວາມສະໜັບສະໜຸນທາງດ້ານການເງິນແກ່ກຸ່ມກໍ່ການຮ້າຍນີ້ ຊຶ່ງພວກເຂົາໄດ້ເຂົ້າຍຶດເອົາພາກສ່ວນໃຫຍ່ໆ ໃນຊີເຣຍແລະອິຣັກ ແລະກໍກຳລັງຈະຂະຫຍາຍທີ່ໝັ້ນໄປຍັງລີເບຍດ້ວຍ ທ່ານນາງ Power ໄດ້ກ່າວວ່າ ກຸ່ມລັດອິສລາມ ແມ່ນໄດ້ຢູ່ໃນລາຍຊື່ການລົງໂທດຕໍ່ກຸ່ມກໍ່ການຮ້າຍ al-Qaida ຂອງສະພາ ຄວາມໝັ້ນຄົງອົງການສະຫະປະຊາຊາດ ນັບຕັ້ງແຕ່ ປີ 2004 ເປັນຕົ້ນມາ ພາຍໃຕ້ຊື່ກຸ່ມ  ແຕ່ວ່າ ການປ່ຽນຊື່ໃໝ່ກ່ຽວກັບການລົງໂທດຕໍ່ກຸ່ມດັ່ງກ່າວແມ່ນຈະເວົ້າຢ່າງສະເພາະເຈາະຈົງ ຊຶ່ງຮວມທັງກຸ່ມລັດອິສລາມ ທີ່ສະເດງໃຫ້ເຫັນເຖິ່ງການເພັ່ງເລັງ ຂອງສະພາດັ່ງກ່າວ ໃສ່ກຸ່ມກໍ່ການຮ້າຍນີ້